कुंभ राशि वालों के नए इनकम सोर्स बनेंगे और वृष राशि के नौकरीपेशा लोगों का प्रमोशन होने की संभावना है
Aaj Ka Rashifal (Horoscope Today) | Daily Rashifal (25th July 2023), Daily Zodiac Forecast: Singh Rashi, Kanya, Aries, Taurus, Gemini Cancer Libra, And Other Signs, 25 जुलाई, मंगलवार के ग्रह-नक्षत्र सिद्ध नाम का शुभ योग बना रहे हैं। जिससे वृष राशि के लोगों को बड़े प्रोजेक्ट पर काम करने का मौका मिल सकता है। नौकरीपेशा लोगों के प्रमोशन की संभावना भी है।
25 जुलाई, मंगलवार के ग्रह-नक्षत्र सिद्ध नाम का शुभ योग बना रहे हैं। जिससे वृष राशि के लोगों को बड़े प्रोजेक्ट पर काम करने का मौका मिल सकता है। नौकरीपेशा लोगों के प्रमोशन की संभावना भी है। निवेश के लिए कर्क राशि वालों का दिन अच्छा है। 
तुला राशि वाले लोगों की आर्थिक स्थिति बेहतर होगी। मकर राशि वालों के करियर से जुड़ा रुका काम पूरा हो सकता है। कुंभ राशि वालों के नए इनकम सोर्स बनेंगे। जिससे आर्थिक स्थिति बेहतर होगी। मीन राशि के लोगों को सितारों का साथ मिल सकता है। इनके अलावा बाकी राशियों के लिए दिन ठीकठाक रहेगा।
एस्ट्रोलॉजर डॉ. अजय भाम्बी के मुताबिक 12 राशियों का फल
मेष - पॉजिटिव- कुछ मुश्किलें रहेंगी, लेकिन आप सकारात्मक सोच रख कर उनका हल भी निकाल लेंगे। घर में व्यवस्था बनाए रखने तथा रखरखाव संबंधी कार्यों मैं भी व्यस्तता रहेगी। किसी नजदीकी व्यक्ति की मुसीबत में उसका सहयोग करने से आत्मिक खुशी मिलेगी।
नेगेटिव- अपने हौसले और आत्मविश्वास में कमी ना आने दे। बाहरी गतिविधियों मैं ध्यान देने की वजह से अपने व्यक्तिगत कार्य रुक सकते हैं। युवा वर्ग अपने भविष्य संबंधी योजनाओं को क्रियान्वित करने से पहले किसी अनुभवी व्यक्ति से सलाह-मशवरा अवश्य करें। जरूरी दस्तावेज संभालकर रखें।
व्यवसाय- बिजनेस के नजरिये से समय ज्यादा अनुकूल नहीं है। इनकम से ज्यादा खर्चा होगा। नई शुरुआत करने से बचें। मौजूदा कामों पर ध्यान दें। ऑफिस में टीम को बेहतर बनाने के लिए किया गया आपका प्रयास सफल रहेगा।
लव- जीवनसाथी तथा परिवार के साथ लॉन्ग ड्राइव में जाना सब को खुशी देगा। प्रेम संबंधों में आपसी सामंजस्य की कमी के कारण दूरियां आएंगी।
स्वास्थ्य- नींद ना आने की समस्या की वजह से सेहत पर असर पड़ सकता है। तनाव हावी ना होने दें तथा आयुर्वेदिक इलाज करना बेहतर रहेगा।
भाग्यशाली रंग- गुलाबी, भाग्यशाली अंक- 1
वृष - पॉजिटिव- किसी भी कार्य में दूसरों की मदद से अपेक्षा ना करें तथा अपनी योग्यता पर ही विश्वास रखें आपको निश्चित फायदा होगा। वित्तीय मामलों को लेकर कोई भी लिया गया निर्णय फायदेमंद साबित होगा। तथा कई रुके हुए कार्य पूर्ण करेंगे। परिवार में आपसी सामंजस्य द्वारा आपकी किसी समस्या का हल निकल सकता है। 
नेगेटिव- दोपहर बाद किसी के साथ वाद विवाद और कहासुनी जैसी स्थिति बन सकती है। विवेक और संयम से काम ले। अन्यथा इसका खामियाजा भुगतना पड़ेगा। महिलाएं अपने मान-सम्मान को लेकर विशेष रूप से सजग रहे तथा दूसरों की बातों में ना आकर अपने निर्णय को ही प्राथमिकता पर रखें। 
व्यवसाय- बड़े प्रोजेक्ट पर काम करने का मौका मिलेगा, लेकिन व्यवसायिक प्रतिस्पर्धा में आपको कड़ी मेहनत की जरूरत है। हालांकि आय की स्थिति बढ़ेगी। महिलाएं कारोबार में कोई बड़ा फैसला ले सकती हैं। नौकरी में प्रमोशन की संभावनाएं हैं।
लव- परिवार के साथ मनोरंजन प्रोग्राम बनेंगे। विवाहेत्तर संबंधों से दूर रहना जरूरी है। इस वजह से आपका दांपत्य प्रभावित होगा।
स्वास्थ्य- मानसिक और शारीरिक स्वास्थ्य उत्तम रहेगा। आप स्वयं को ऊर्जा तथा स्फूर्ति से परिपूर्ण महसूस करेंगे।
भाग्यशाली रंग- सफेद, भाग्यशाली अंक- 8
मिथुन - पॉजिटिव- रोजमर्रा के कार्यों के साथ-साथ अन्य गतिविधियों पर भी खुद को व्यस्त रखें जिससे ऊर्जा और उत्साह बना रहेगा। भविष्य के लिए निवेश करना फायदेमंद साबित होगा। प्रॉपर्टी की खरीद-फरोख्त से संबंधित कार्य करने के लिए समय उत्तम है। पारिवारिक जिम्मेदारियां भी पूरी होंगी।
नेगेटिव- स्वच्छता और धैर्य बनाए रखें, जल्दबाजी नुकसानदेह हो सकती हैं। कोई दुखद समाचार मिलने से मन में कुछ अशांति और तनाव जैसा महसूस करेंगे। सुकून पाने के लिए कुछ आत्म मनन और मेडिटेशन पर भी ध्यान दें। इससे आपको काफी हद तक राहत मिलेगी।
व्यवसाय- कारोबारी गतिविधियों में समय अनुसार बदलाव की जरूरत है। मार्केटिंग संबंधी कार्यों में कुछ नुकसान होने जैसी स्थिति बन रही है। प्रॉपर्टी, बीमा, कमीशन संबंधित बिजनेस में महत्वपूर्ण डील हो सकती है। ऑफिस में ज्यादा काम होने से ओवरटाइम भी करना पड़ सकता है।
लव- परिवार जनों के साथ सुखद समय व्यतीत होगा। तथा आपसे नजदीकियां बढ़ेगी। प्रेम प्रसंगों में भी प्रगाढ़ता आएगी।
स्वास्थ्य- वर्तमान मौसम और पॉल्यूशन की वजह से त्वचा संबंधी किसी प्रकार की एलर्जी हो सकती हैं। स्वास्थ्य के प्रति सजग रहें।
भाग्यशाली रंग- पीला, भाग्यशाली अंक- 8
कर्क - पॉजिटिव- अपने लक्ष्य पर फोकस रहे जल्दी ही आपको सुखद परिणाम मिलेंगे। कठिन से कठिन कार्य में आप अपने दृढ़ निश्चय से पूरी करने की क्षमता रखेंगे। कहीं पूंजी निवेश करने की योजना बना रहे है तो तुरंत अमल कर दीजिए। घर संबंधी कार्यों में भी कुछ समय व्यतीत होगा।
नेगेटिव- किसी के भी प्रति मन में ईर्ष्या की भावना ना पनपने दें। खुद पर भरोसा रखें। युवा वर्ग आलस की वजह से किसी भी काम को टालने का प्रयास ना करें। दुविधा की स्थिति में किसी अनुभवी व्यक्ति की सलाह लेना उचित रहेगा।
व्यवसाय- बिजनेस में निवेश करने की योजना है तो आज उस पर काम करने के लिए अनुकूल समय है। लेकिन गैर जरूरी खर्चों पर कंट्रोल करना होगा। कर्मचारियों की गतिविधियों पर नजर रखने की जरूरत है। नौकरीपेशा लोगों को नौकरी में बदलाव के मौके मिले तो तुरंत बदलाव करना चाहिए।
लव- पति-पत्नी के बीच प्रेम माधुर्य बना रहेगा। प्रेम संबंधों में एक दूसरे की भावनाओं का सम्मान रखना जरूरी है।
स्वास्थ्य- अपने दवाइयां समय पर ले तथा व्यवस्थित दिनचर्या रखें। कब्ज और गैस की वजह से दिनचर्या अस्त-व्यस्त हो सकती है।
भाग्यशाली रंग- बादामी, भाग्यशाली अंक- 7 
सिंह - पॉजिटिव- आज का दिन खुशहाली भरा व्यतीत होगा। तनाव से खुद को दूर रखें, इससे आप बेहतर तरीके से फैसला ले पाएंगे। कुछ समय से जिन कार्यों में विघ्न और बाधाएं आ रही थी वह भी किसी के सहयोग से आसानी से हल हो सकती हैं। सामाज और सोसाइटी में आपका मान-सम्मान बना रहेगा।
नेगेटिव- अनावश्यक खर्चों पर कटौती करने से आपके आर्थिक समस्या काफी हद तक सुलझ सकती है। अपनी महत्वपूर्ण वस्तुएं संभाल कर रखें। क्योंकि उनके चोरी होने या खोने की आशंका है। विद्यार्थी तथा युवा मौज मस्ती के मूड में रहेंगे।
व्यवसाय- कारोबारी गतिविधियां व्यवस्थित रहेगी, लेकिन लेनदेन संबंधी मामलों को सावधानी से करें। नए ऑर्डर लेने और पेमेंट कलेक्ट करने के लिए अच्छा समय है। इस पर गंभीरता से कार्य करें। अपने ऑफिशियल डाक्यूमेंट्स किसी अन्य के हाथ में ना दे।
लव- जीवनसाथी की भावनाओं का सम्मान करें। प्रेम संबंधों में आपसी सामंजस्य की कमी की वजह से गलतफहमियां आ सकती हैं।
स्वास्थ्य- स्वास्थ्य संबंधी परेशानियां भी बनी रहेंगी। राहत पाने के लिए व्यायाम अवश्य करें, साथ ही खानपान का तरीका बदलने की जरूरत है।
भाग्यशाली रंग- ऑरेंज, भाग्यशाली अंक- 5
कन्या - पॉजिटिव- आप अपने विनम्र व्यवहार से सबका दिल जीतेंगे। किसी भी चुनौती का आप सूझबूझ से समाधान निकाल लेंगे। व्यस्तता के बावजूद आप अपने व्यक्तिगत कार्यों को भी सहज तरीके से निपटा लेंगे। कुछ समय आत्म निरीक्षण में भी जरूर व्यतीत करें।
नेगेटिव- किसी गलत सलाह भी नुकसानदायक रहेगी। बेहतर होगा कि दूसरों की बातों पर भरोसा ना करें। कोई भी मौका मिलने पर ज्यादा सोच-विचार करने के बजाय तुरंत उसे हासिल करें। खर्चों के साथ-साथ अपनी आर्थिक स्थिति का भी ध्यान रखना जरूरी है।
व्यवसाय- व्यवसाय में धन संबंधी मामलों और योजनाओं को कार्य रूप देने के लिए समय अनुकूल है। सरकारी मामलों में सफलता मिलने की संभावना है। कर्मचारियों की गतिविधियों को लेकर कुछ तनाव रह सकता है। सरकारी नौकरी में चल रही समस्याओं का समाधान मिलेगा।
लव- घर के वरिष्ठ सदस्यों के स्वास्थ और मान सम्मान का ध्यान जरूर रखें तथा उनके मार्गदर्शन पर अमल करें। प्रेम संबंधों के मामले में भाग्यशाली महसूस करेंगे।
स्वास्थ्य- घुटनों और जोड़ों में दर्द की समस्या बढ़ सकती हैं। इस समय व्यवस्थित दिनचर्या रखना बहुत जरूरी है। महिलाएं अपने स्वास्थ्य के प्रति विशेष रूप से सजग रहें।
भाग्यशाली रंग- सफेद , भाग्यशाली अंक- 3
तुला - पॉजिटिव- पिछले कुछ समय से चल रही समस्या का समाधान मिलेगा और आप अपने अन्य कार्यों पर भी ध्यान दे पाएंगे। परिवार जनों के साथ घर के रखरखाव संबंधी कुछ योजनाएं बनेंगी। युवा वर्ग अपने भविष्य से संबंधित किसी कार्य को लेकर उत्साहित रहेंगे और सफलता भी मिलेगी।
नेगेटिव- छोटी-मोटी बातों को तूल ना दें। पड़ोसी की किसी गतिविधि को लेकर आपके अंदर शक और वहम जैसी स्थिति उत्पन्न हो सकती हैं। जिसका असर आपसी संबंधों पर पड़ेगा। इस समय व्यक्तिगत जीवन से जुड़े किसी भी कार्य में रिस्क ना ले।
व्यवसाय- बिजेनस में कुछ दिक्कत और मतभेद हो सकते हैं, लेकिन आपकी योजनाबद्ध कार्यप्रणाली आपकी समस्याओं का समाधान निकाल लेगी। आर्थिक स्थिति बेहतर होगी। टैक्स और लोन संबंधी मामलों पर पुनर्विचार करने की जरूरत है। 
लव- अत्यधिक व्यस्तता के बावजूद आप परिवार और व्यवसाय में उचित सामंजस्य बनाकर रखेंगे। प्रेमी-प्रेमिका को डेटिंग पर जाने के अवसर भी मिलेंगे।
स्वास्थ्य- आयुर्वेदिक चीजों का अधिक से अधिक सेवन करना आपके इम्यून सिस्टम को भी मजबूत बनाएगा। तथा आप खुद को ऊर्जावान महसूस करेंगे।
भाग्यशाली रंग- आसमानी, भाग्यशाली अंक- 5
वृश्चिक - पॉजिटिव- व्यवस्थित दिनचर्या रहेगी। आपका कोई सपना साकार हो सकता है। अगर कोई कानूनी कार्यवाही चल रही है तो आज उसके हल होने की भी उम्मीद है। युवाओं को प्रतियोगी परीक्षा में सफलता मिलेगी। अपने नजदीकी लोगों के साथ खुशनुमा समय व्यतीत होगा।
नेगेटिव- अपना उत्साह बनाए रखें क्योंकि लापरवाही की वजह से कोई मौका हाथ से निकल जाएगा। किसी मित्र या संबंधी के साथ वाद विवाद की स्थिति उग्र रूप ले सकती हैं इसलिए सावधानी रखें। कोई ऐसी समस्या आ सकती है जिससे आप काफी समय से बचने का प्रयास कर रहे थे।
व्यवसाय- कारोबार में नई गतिविधियों पर काम करने के लिए दिन अच्छा है, लेकिन परंतु अच्छे नतीजे के लिए धैर्य रखना होगा। आर्थिक स्थिति सामान्य रहेगी। नौकरीपेशा लोगों को किसी ऑफिसर की वजह से परेशानी हो सकती है।
लव- दांपत्य जीवन मधुर और सुखमय व्यतीत होगा। किसी दोस्त के मिलने से पुरानी यादें ताजा होगी। प्रेम प्रसंगों में भी नज़दीकियां बनी रहेंगी।
स्वास्थ्य- स्वास्थ्य उत्तम रहेगा। आप मानसिक व शारीरिक रूप से स्वस्थ महसूस करेंगे।
भाग्यशाली रंग- आसमानी, भाग्यशाली अंक- 6
धनु - पॉजिटिव- वरिष्ठ जनों का मार्गदर्शन मिलने की वजह से कई महत्वपूर्ण निर्णय लेने में आपको आसानी होगी। युवाओं को अपनी योग्यता के अनुरूप उचित परिणाम हासिल होने वाले हैं। सायं काल के समय किसी मेहमान के आगमन से घर में काम बढ़ सकता है लेकिन आपसी मेल मिलाप करके सबको प्रसन्नता ही मिलेगी।
नेगेटिव- भावनाओं में बहकर आप अपनी कोई भी महत्वपूर्ण बात किसी के साथ शेयर ना करें। और ना ही किसी पर बिना सोचे समझे विश्वास करें। कुछ समय बच्चों की परेशानियों को सुलझाने के लिए भी अवश्य निकालें। इससे उनका मनोबल बढ़ेगा।
व्यवसाय- कार्यक्षेत्र में बदलाव करना उचित नहीं है। यथावत स्थिति पर ही ध्यान दें। उच्च अधिकारी की मदद से कोई सरकारी काम पूरा हो सकता है। नौकरीपेशा लोगों को पब्लिक डीलिंग के कामों में धैर्य रखने की जरूरत है।
लव- संतान प्राप्ति के इच्छुक लोगों के लिए कोई खुशखबरी आने वाली है। प्रेम संबंधों में कुछ मनमुटाव की स्थिति रहेगी।
स्वास्थ्य- इंफेक्शन जैसी दिक्कत हो सकती है। बदलते मौसम के नकारात्मक प्रभाव से बचने के लिए देसी तथा आयुर्वेदिक चीजों का अधिक सेवन करें। 
भाग्यशाली रंग- केसरिया, भाग्यशाली अंक- 2
मकर - पॉजिटिव- आज का दिन परिवारजनों के साथ मौज मस्ती में व्यतीत होगा और वार्तालाप करने से किसी समस्या का हल निकलेगा। ससुराल पक्ष के साथ चल रहा कोई मनमुटाव दूर होगा। राजनीति से जुड़े लोगों को कोई खास पदभार मिल सकता है।
नेगेटिव- कई मामलों में धीरज और धैर्य रखना भी जरूरी है। गुस्से और जल्दबाजी की वजह से परिस्थितियां और बिगड़ सकती है। अपने दायित्वों और कार्यभार को संजीदगी से निभाए। इस समय कहीं भी निवेश ना करें।
व्यवसाय- व्यावसायिक कार्यों को योजनाबद्ध तरीके से करने का प्रयास करें। युवा अपने करियर से संबंधित कोई रुका हुआ कार्य पूरा करने से संतुष्टि महसूस करेंगे। सिर्फ यह ध्यान रखना है, कि किसी कर्मचारी की चुपड़ी बातों में भरोसा ना करके अपनी काबिलियत पर ही विश्वास रखें।
लव- परिवार में शुभ और मांगलिक कार्यक्रम संबंधी चर्चाएं होंगी। तथा आपसी संबंध भी मधुर होंगे। प्रेम संबंधों के बीच ईगो और गुस्से जैसी स्थिति ना बनने दें।
स्वास्थ्य- थकान और तनाव का दुष्प्रभाव स्वास्थ्य पर पड़ सकता है। काम के साथ-साथ अपने स्वास्थ्य का भी ध्यान रखना जरूरी है।
भाग्यशाली रंग- पीला, भाग्यशाली अंक- 5
कुंभ - पॉजिटिव- उत्तम ग्रह स्थिति है। हर गतिविधि में लाभ की उम्मीद नजर आ रही है। आपका सकारात्मक दृष्टिकोण आपको किसी भी परिस्थिति में सामंजस्य रखने में मदद करेगा। बच्चों का ध्यान भी अपनी पढ़ाई की तरफ लगा रहेगा। कोई धार्मिक यात्रा का प्रोग्राम भी बनेगा।
नेगेटिव- कोई भी नकारात्मक परिस्थिति बने, तो सहज रहे और धैर्य से समाधान निकालें। घर के किसी वरिष्ठ सदस्य के स्वास्थ्य को लेकर दिनचर्या कुछ अस्त-व्यस्त भी हो सकती हैं। बच्चों की किसी गलती को शांतिपूर्ण तरीके से सुधारने का प्रयास करें।
व्यवसाय- बिजनेस में बहुत व्यस्तता रहेगी, लेकिन इनकम के नए सोर्स भी बनेंगे जिससे आर्थिक स्थिति बेहतर होगी। लेकिन पार्टनरशिप करते समय सभी पहलुओं पर सोच-विचार अवश्य करें। ऑफिस में अपनी नीतियों में कुछ परिवर्तन लाएं। सहयोगियों के कारण किसी ना किसी समस्या से परेशान रहेंगे।
लव- पति-पत्नी के बीच भावनात्मक तथा सहयोगात्मक संबंध रहेंगे। विवाह योग्य लोगों के लिए कोई अच्छा रिश्ता आ सकता है।
स्वास्थ्य- एसिडिटी और गैस की समस्या से राहत पाने के लिए अपनी दिनचर्या और खानपान को संतुलित रखना बहुत जरूरी है।
भाग्यशाली रंग- बादामी, भाग्यशाली अंक- 9
मीन - पॉजिटिव- मीन राशि वालों के लिए ग्रह गोचर पक्ष में हैं। कहीं अटका हुआ पैसा आज वापस मिलने की बेहतरीन उम्मीद है। अपने संपर्क सूत्रों को और अधिक मजबूत बनाएं। क्योंकि यह आपके लिए बहुत ही लाभदायक सिद्ध होने वाले हैं। शॉपिंग आदि में भी खुशनुमा समय व्यतीत होगा।
नेगेटिव- कोई सरकारी मामला उलझा हुआ है, तो उससे राहत मिलने में समय लगेगा। कभी-कभी अति आत्मविश्वास की वजह से आपको नुकसान भी सहना पड़ सकता है। अपनी इस कमी पर ध्यान दे। इसकी वजह से कुछ उपलब्धियां हाथ से निकल सकती हैं।
व्यवसाय- प्रॉपर्टी डीलिंग से संबंधित व्यवसाय मैं मंदी की स्थिति रहेगी। मार्केटिंग संबंधी कार्यों में आज अधिक समय व्यतीत होगा। पेमेंट आदि कलेक्ट करने का सही समय है। कर्मचारियों की गतिविधियों को नजरअंदाज ना करें। सरकारी नौकरी में आपको अनचाही जिम्मेदारी मिल सकती है।
लव- पति-पत्नी के बीच परिवार से संबंधित किसी मामले को लेकर कहासुनी रह सकती है। प्रेम संबंधों में गलतफहमियां उत्पन्न होने से दरार आएगी।
स्वास्थ्य- गर्मी व पसीने की वजह से एलर्जी जैसी दिक्कत रहेगी। उमस वाले स्थान में जाने से परहेज करें और ठंडी तासीर वाली चीजों का सेवन करें।
भाग्यशाली रंग- लाल, भाग्यशाली अंक- 2